TECHNINĖ SPECIFIKACIJA
Sausinto dumblo (toliau-Dumblas) tvarkymas, dumblą naudojant tręšimui ar rekultivacijai

PIRKIMO OBJEKTAS – UAB „Mažeikių vandenys“ nuotekų valymo metu susidariusių nepavojingų atliekų, t. y. sausinto dumblo  (miesto buitinių nuotekų valymo dumblas- kodas 19 08 05) pakrovimas, vežimas  iš dumblo saugojimo aikštelės ir panaudojimas tręšimui ir/ar rekultivacijai (toliau - Paslaugos) Lietuvos Respublikos galiojančių teisės aktų numatyta tvarka.
Preliminarus dumblo kiekis apie 3000 tonų per metus (viso 6000 tonų per 2 metų sutarties laikotarpį). Pirkėjas turi teisę koreguoti išvežamo apdorojimui dumblo kiekį, neviršijant sutartyje nurodytos maksimalios Sutarties kainos. Pirkėjas neįsipareigoja atiduoti viso dumblo kiekio.
Paslaugų teikimo periodiškumas: Paslaugos organizuojamos 3 kartus per metus (preliminariai po 1000 tonų vieno etapo metu) pagal išankstinį Užsakovo poreikį ir pranešimą.
Sutarties terminas: 2 metai nuo sutarties pasirašymo dienos su galimybe ją pratęsti 1 metams.
Paslaugos bus perkamos pagal 1 (vienos) tonos įkainį, nurodytą tiekėjo pasiūlyme.
BENDROSIOS NUOSTATOS
1. Dumblo susidarymo ir sandėliavimo vieta: UAB „Mažeikių vandenys“ Mažeikių miesto nuotekų valymo įrenginiai, Skuodo g. 46, Troškučių k., Mažeikių rajono savivaldybė. Dumblas sandėliuojamas stogu dengtoje išbetonuotoje aikštelėje.
1. Vykdomas „Žalias pirkimas“ t. y. perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų.
DUMBLO SAVYBĖS
1. Pagal LR Aplinkos ministro 1999 m. liepos 14 d. įsakymu Nr. 217 patvirtintų Atliekų tvarkymo taisyklių (aktuali redakcija) 1 priedą miesto buitinių nuotekų valymo dumblas priskiriamas prie nepavojingų atliekų (atliekų sąrašo kodas – 19 08 05). Nuotekų dumblas pagal sunkiųjų metalų kiekius dumble priskiriamas  I-II kategorijai, pagal mikrobiologinius - parazitologinius parametrus priskiriamas A-B klasei.
1. Sausinto dumblo vidutiniai metiniai analizės duomenys pateikiami lentelėje žemiau.
	Eil. Nr.
	Rodiklis
	Rezultatas (vidurkis)

	1.
	Reakcija pH
	8,0

	2.
	Bendrasis azotas, mg/kg sausųjų medž.
	75500

	3.
	Bendrasis fosforas, mg/kg sausųjų medž.
	32827

	4.
	Cinkas, mg/kg sausųjų medž.
	465

	5.
	Varis, mg/kg sausųjų medž.
	83

	6.
	Chromas, mg/kg sausųjų medž.
	13,4

	7.
	Nikelis, mg/kg sausųjų medž.
	13,6

	8.
	Kadmis, mg/kg sausųjų medž.
	1,2

	9.
	Švinas, mg/kg sausųjų medž.
	12,8

	10.
	Gyvsidabris, mg/kg sausųjų medž.
	0,19

	11.
	Sausa medž., %
	15

	12.
	Organinė medž., %
	67














Sausintas nuotekų dumblas pagal agregatinę būseną yra panašus į juodžemį. Dumblas yra tamsiai rudos spalvos, neintensyvaus kvapo. Sausinto dumblo tankis apie 900 kg/m3.
REIKALAVIMAI PASLAUGOS TEIKĖJUI
1. Pirkėjas pateikia sausinto dumblo tyrimus, pagal kuriuos Paslaugų teikėjas apskaičiuoja  tręšimo apdorotu dumblu normas (tonomis sausų medžiagų į hektarą), galimą numatomame tręšti lauke panaudoti apdoroto dumblo kiekį (natūrinį bei sausosiomis medžiagomis) ir organizuoja tręšimo plano rengimą, nurodant jame apdoroto dumblo laikymo lauko kaupuose periodus, pagal Nuotekų dumblo tvarkymo ir panaudojimo reikalavimų (LR Aplinkos ministro 2020 m. liepos 3 d.. įsakymas Nr. D1-410 (aktuali redakcija nuo 2022 m. sausio 1 d.)) 5 punkto reikalavimus arba rekultivavimo projektą pagal 11 punkto reikalavimus, jį suderinti su Aplinkos apsaugos agentūra ir savivaldybe, kurio administruojamoje teritorijoje bus vykdomas tręšimas ir/ar rekultivacija bei vieną suderintą egzempliorių pateikti Pirkėjui iki paslaugų vykdymo (išvežimo) pradžios.
1. Paslaugų tiekėjas iki paslaugų vykdymo pradžios pateikia parengtą dumblo sertifikatą bei apskaičiuoja tręšimo apdorotu dumblu normas (tonomis sausųjų medžiagų į hektarą), galimą numatomame tręšti lauke panaudoti apdoroto dumblo kiekį (natūrinį bei sausosiomis medžiagomis) ir skaičiavimo rezultatus, patvirtina atsakingo asmens parašu.
1. Sausintas dumblas privalės būti pakrautas ir išvežtas iš atliekų susidarymo vietos. Vežėjas turi būti įregistruotas Atliekų tvarkytojų valstybės registre ir jame turi būti nurodytas miesto buitinių nuotekų valymo dumblas (kodas 19 08 05). 
1. Paslaugų teikėjas ne vėliau kaip prieš 5 darbo dienas iki numatomo tręšimo ar iki numatytos teritorijos rekultivavimo dienos privalės raštu arba elektroniniu paštu informuoti Aplinkos apsaugos departamentą ir savivaldybę, kurios teritorijoje bus tręšiama ar bus vykdoma rekultivacija. Teikiamoje informacijoje turi būti nurodyta: tręšimo vieta, laikas, dumblo turėtojas, dumblo kiekis (išvežamo dumblo kiekis bus lygus 1 m3 lygus 1 tonai).
PASLAUGOS TEIKIMAS, PRIĖMIMAS IR ATSAKOMYBĖ
1. Paslaugos Pirkėjui pasirašius atliktų darbų priėmimo-perdavimo aktą, Paslaugos Teikėjas turi pateikti PVM sąskaitą-faktūrą (per SABIS sistemą) už faktiškai suteiktas Paslaugas, o Paslaugos Pirkėjas įsipareigoja sumokėti pagal pateiktą sąskaitą-faktūrą per 30 (trisdešimt) kalendorinių dienų nuo sąskaitos gavimo dienos.
1. Paslaugų teikėjas bus pilnai atsakingas už paimtų atliekų apdorojimą pagal galiojančius LR teisės aktus. Jei dėl Paslaugų teikėjo veiksmų/neveikimo Pirkėjas patirs žalą ar nuostolius,  tai Paslaugos teikėjas privalės atlyginti visą žalą ir patirtus nuostolius per Pirkėjo nurodytą laiką.
1. Pasikeitus nurodytiems teisės norminiams aktas, be atskiro papildymo susitarimo šalys vadovaujasi prašymo pateikimo dieną ir paslaugų atlikimo metu galiojančiais teisės norminiais aktais.



